તેમણે ઉમેર્યું હતું કે ‘શિક્ષણમાં અસમાનતા એ વધુ એક સુધારી શકાય તેવો મુદો છે કેમ કે તેનાથી વિશ્વને ખર્વો ડોલરનું નુકસાન થઇ રહ્યું છે. હવે શિક્ષણમાં લૈંગિક અસમાનતા બંધ કરવાનો સમય આવી ગયો છે અને છોકરા અને છોકરીને સફળતાની સરખી તક આપવી જોઇએ. જે તમામ માટે સારું રહેશે.' વિશ્વ બેન્કના વિશ્લેષણ મુજબ, મહિલાઓને શિક્ષણ આપવામાં આવે તો તેની મોટાપાયે સીધી અને આડકતરી અસર તેમની આજીવન ફર્ટિલિટી અને વસતિના વધારા પર થઇ શકે તેમ છે. તેના કારણે બાળ વિવાહ અને વહેલા બાળકના જન્મ જેવી બાબતો ઘટી જશે.